Riikliku programmi "Humanitaar- ja loodusteaduslikud kogud" toetusel jätkus heliarhiivi vanade analoogsalvestiste suuremahuline digiteerimine. Aasta alguses muudeti vanade helisalvestiste digiteerimise korda: esmalt arhiveeritakse nüüd terviklindid wav-vormingus failidena  (koos helitöötlusprogrammi "projektifailidega") DVD-dele. Seejärel materjal ühtlustatakse, arhiveeritakse tervikühikutena ja tehakse mp3-vormingus kasutuskoopiad siseserverisse. Viimases etapis toimub ühikute paladeks tükeldamine ja arhiivistandardite järgi kirjeldamine. Paladeks tükeldatuna konserveeris J. Tamm kokku 80 säilitusühikut; tervikfailidena kokku 262 säilitusühikut.